**„АСАРЕЛ – МЕДЕТ“ АД – ГР. ПАНАГЮРИЩЕ**

рег. № 93-00-2408 / 09.07.2025 г.

**Техническо задание**

**ОТНОСНО:** Офертно проучване за избор на изпълнител и възлагане за изпълнение на строително-ремонтни работи на обект: **„Рехабилитация на деривационен тунел „Калето“, подобект „Водна кула“**

**1. Съществуващо положение**

Минно-обогатителен комплекс „Асарел-Медет“ АД е разположен на площ от 20 км2, с надморска височина около 1000 м, на 9 км северозападно от гр. Панагюрище и на 90 км югоизточно от гр. София.

Свежа вода за нуждите на предприятието се черпи от яз.Жеков вир в близост до гр.Пирдоп. Тя преминава от язовира до ВЕЦ „Калето“ през деривационен тунел, чието проектиране и строителство са извършени в края на 60-те и началото на 70-те години на миналия век. Деривационният тунел е с обща дължина 2800 m и е разположен в различни по вид и физико-механични характеристики земни слоеве. Водна кула е вертикален елемент от цялото съоръжение.

От 2014 г. поетапно е извършвана рехабилитация на деривация „Жеков вир“, включваща следните хидротехнически съоръжения: водовземна кула, деривационен тунел, апаратна камера и напорен тръбопровод. Етапите са изпълнявани въз основа на Работен проект, изготвен от ЦНИП при УАСГ, гр.София.

Последният IV-ти етап е рехабилитация на водната кула. Конструкцията ѝ представлява пръстеновидни стоманобетонови кампади с височина 5-7 м, а цялата височина е 55 м. Върху кампадите е нанесен армиран пръскан бетон с дебелина 5-7 см.

От направеното обследване се наблюдава филтриране на вода от фугите на кампадите, оголена армировка, нарушена облицовка в зоната на колебанията на водното ниво. Зоната за рехабилитация е с височина около 40 м от дъното на кулата.

**2. Условия за същността/цел/, съдържанието/предмет/.**

**2.1. Същност /цел/ на услугата:**

Изпълнение на Строително-Ремонтни Работи (СРР) по възстановяване конструкцията на Водна кула от Деривационния тунел, свързващ яз. „Жеков вир“ с ВЕЦ „Калето“, така че да се гарантира първоначалната проектна водоплътност и носимоспособност на конструкцията.

**2.2. Съдържание /предмет/ на услугата:**

Основните количествени параметри на елементите на конструкцията на Водна кула от Деривационен тунел „Калето“ са както следва:

 Обща височина на конструкцията.................................................... 55 m;

 Диаметър на кулата ............................................................................. 5 m;

 Обща площ на пръскания бетон по стени кула ............................ 865 m2;

 Обща дължина на работни граници между пръстени................... 145 m.

* + 1. Подготвителни дейности:
* Преди изпразване на деривацията: Изграждане на строителна площадка в горния край на Водна кула; Доставка на необходимото оборудване и материали; Доставка и монтаж на стоманени инвентарни стойки и лебедка, с която ще се подава необходимия инвентар;
* След изпразване на деривацията: Покриване на предпазната решетка против попадане на бетон, монтаж на инвентарно скеле; Прокарване на временно електрозахранване;
* Освен предвидената в Работния проект висяща платформа, от която да се изпълняват основните дейности, Изпълнителят може да предложи алтернативен вариант, съобразен с нормативните изисквания за безопасност и здраве при работа за подобен тип съоръжения – сглобяемо скеле или друго.
  + 1. Основни дейности:
* Почистване и отстраняване на дефектирали зони от стоманобетона, подмяна на арматура, където е необходимо; АКЗ и грундиране; Полагане на възстановителен бетон;
* Обезпечаване водоплътността в зоната на хоризонталните работни граници и местата с концентрирани течове: Почистване с къртачи и/или вода под налягане на компрометирани зони; АКЗ и грундиране; Обработка на прореза с уплътняващ полимер-циментов състав; Монтиране на инжекционни пакери;
* Възстановяване на покритието от армиран пръскан бетон (торкретиране);
* Изрязване остатъците от металната стълба и изнасяне извън кулата;
  + 1. Почистване основата на кулата от бетон и строителни материали и откриване на решетката;
    2. Допълнителни изисквания – дадени в Работния проект.

1. **Обем на услугата. Основни технико-технологични параметри. Специфични изисквания към услугата.**

**3.1. Обхват и обем на строително-ремонтните работи за обекта –** реализиране на всички предвидени строително-монтажни и ремонтни работи, описани в **Приложение №1** – Количествена сметка.

Да бъдат изпълнени предвидените мероприятия по изготвения Работен проект, който е разгледан и одобрен на ЕТИС от Възложителя.

**ИЗПЪЛНИТЕЛЯТ** се ангажира при приключване на СРР да изготви екзекутивна документация – 3 оригинални екземпляра на хартиен и 1 екземпляр на CD, съгласувана с инвеститорския контрол на обекта.

Проектът на специалистите от УАСГ (***Приложение №16***) на CD ще бъде предоставен на кандидатите при извършване на оглед на обекта, за което е необходимо да бъдат попълнени декларации за оглед и конфиденциалност.

Въз основа на извършените огледи и направените изводи за състоянието на основните конструктивни и облицовъчни елементи на Водна кула от „Деривационен тунел“ на язовир „Жеков вир“ е необходимо да се изпълни:

* Цялостно почистване на повърхността на конструкцията от нездраво свързани бетон, армировка и органични замърсители чрез хидробластиране. По време на хидробластирането се вземат необходимите мерки отпадъчните продукти да не попаднат в деривацията по посока на ВЕЦ „Калето“ и след приключване на дейностите се отстраняват изцяло;
* Предприемат се мерки за възстановяване на елементите на стоманобетоновата конструкция на кулата основно в долния участък. За целта се отстранява дефектиралото бетоново покритие, полага се антикорозионно покритие по армировъчните пръти и се възстановява равноякостното напречно сечение на стената;
* В зоната на установените локални дефекти в горен край на съоръженито от м.15 до м.40 и изцяло след м.40 до долен край на Водна кула се възстановява изцяло покритието от армиран пръскан бетон;
* В зоната на установените филтрационни ядра от стените на Водна кула се предвиждат инжекционни мероприятия до пълното отстраняване на течовете;
* Демонтира се авариралата и криеща сериозна опасност стоманена стълба на съоръжението и се монтира нова такава, стандартно изготвена по БДС EN ISO 14122-4:2004/A1:2010 - 10 марша по 6 м.

**3.2. Материали за изпълнение**

В съответствие с приетото проектно решение влаганите материали да бъдат с необходимата здравина и дълготрайност, необходими за целите, за които ще бъдат използвани. Представяне на спецификации, сертификати и декларации за съответствие на влаганите материали.

При формирането на цената да се интегрира следното:

* Осигуряване на специализирана механизация (временни съоръжения), оборудване и инструменти за захранване на строителната площадка с ток, вода, въздух и др. /кран, телфер, платформи, компресори, генератори, въжета и др./;
  + Единични изпитания и въвеждане в експлоатация на новомонтираната стълба.

Забележка: Възложителят си запазва правото по време на изпълнението на предвидените по-горе работи да прави промени /да заменя един вид работа с друг/.

**3.3. Специфични изисквания за изпълнение на задачата:**

Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**.***В това приложение не се нанасят конкретни цени.***

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение №8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете СРР в Приложение №1.

**Относно отпадъците генерирани на обекта:**

* Строителните отпадъци да се извозват на регламентираните сметища;
* При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт;
* Фирмата оферент е длъжна да осигури и изпълни условията по „НАРЕДБА за управление на строителните отпадъци и за влагане на рециклирани строителни материали“ и да подпише декларация за управление на строителните отпадъци – **Приложение №9**;
* Всички разходи свързани с управление на отпадъците да се предвидят от оферентите като интегрирани такива в отделните цени за видовете СРР по **Приложение № 1**.

**4. Изисквания към оферентите за подготовка, изготвяне и комплектоване на Офертната документация:**

**4.1. Финансова част** – към офертата трябва да се приложи:

1. Предложения за крайни единични „твърди“ цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия пероид на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение №1**.

1. Цени на основни видове материали – **Приложение №2**
2. Предложение за елементи за ценообразуване на видове работи, възникнали в процеса на работа и невключени в Приложение №1 (попълват се в **Приложение №3**) .
3. Обща рекапитулационна стойност за услугата, лева без ДДС. Условия за разплащане и начин на разплащане /аванс и др./. Начин за гарантиране на аванса. – **Приложение №4**
4. Фирмен ценоразпис на цените на машиносмени на ползваната механизация с включени допълнителни разходи и печалба.

**4.2 Техническа част –** към офертата трябва да се приложи:

1. **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата“.

При попълването на тези приложения кандидатите да отчетат следната **етапност** при сроковете за реализация на СРР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта | Протокол обр.2 | Датата на подписан акт обр.2 се счита за **„Начало“** на срок за изпълнение |
| 2. | Готовност за отпочване и период за мобилизация |  |  |
| 3. | Период на СРР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита **„Край“** на срок за изпълнение |

При разработката на тези приложения кандидатите да посочат:

* Срока за изпълнението на същинските СРР – при следните условия за организиране на работния режим:

√ двусменен 16-часов работен ден;

√ непрекъснат работен режим /без прекъсване в почивни дни/.

* ПЕРСОНАЛЪТ- брой технически и работнически състав, който ще бъде ангажиран за изпълнението на СРР на обекта при горепосочените работни условия;
* Краен срок за предаване на обекта (като условна дата).

**ИЗПЪЛНИТЕЛЯТ** да даде срок за изпълнение на СРР за обекта в календарни дни за пълния обем по наличната проектна документация и КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

1. Гаранционен срок за качествено извършена работа – **Приложение №7.**
2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение №8.**
3. Декларация за спазване на изискванията за „управление на строителните отпадъци“, съгласно действащата нормативна уредба - **Приложение №9.**
4. Проекто-договор /не се попълва, само се парафира и подпечатва всяка страница като свидетелство, че оферентът е запознат с условията по него/. Бележки към проекто-договора НЯМА да се приемат в последващи етапи от проучването. – **Приложение №10.**
5. Декларация за срок на валидност – **Приложение №11.** Да се посочи срок на валидност на офертата не по-малък от 120 календарни дни.
6. Административни сведения, точен адрес, имената на лицата за контакти, телефон, факс и Е-mail – **Приложение №12.**
7. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта.
8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение №14.**
9. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** преди извършване огледа на обекта и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.
10. Автореференция с описание на дейностите, които фирмата изпълнява.
11. Доказателства за технически опит, квалификация и възможности на кандидата със следните документи:

* Справка за фирмата към момента на подаване на офертата за наличния средносписъчен брой на работещите във фирмата /в т.ч. брой квалифициран работнически и ИТР персонал/;
* Справка за налична собствена строителна механизация и автотранспорт;
* Удостоверения за членуване в браншови организации Удостоверение за регистрация от Централния професионален регистър на строителя. */само при задачи по ЗУТ/*;
* Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния възложител;
* Референции /минимум **3** бр./ **за обекти с подобен характер** за последните три години и референтен лист с адреси, телефонни номера и лица за контакти от други възложители.

1. Удостоверение за актуалното състояние на фирмата.
2. Финансов отчет одитиран от експерт счетоводител за изминалата финансова година, както и текущ междинен финансов отчет към последното тримесечие.
3. Копие от документ за застраховка за професионална отговорност по реда на чл. 171 ЗУТ.
4. Копие от документ за наличие на системи за контрол: Обхвата на сертификацията трябва да съответства на предмета на поръчката.
5. Изисквания за съдействие от страна на Възложителя и условия за изпълнение на задачата. /ако няма се декларира/.
6. **Приложение №17** – Декларация относно изискванията на „Асарел-Медет“АД за съответствие с режим на наложени международни ограничителни мерки и мерки върху търговията.

**4.3. Важни условия за участниците:**

* При непредставяне на който и да е от указаните в т.4.1 и 4.2 документи или при непопълване на което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
* Документите, описани в т.4.1., се поставят в малък запечатан плик с надпис „Ценово предложение“, а документите, описани в т.4.2., се поставят в друг запечатан малък плик с надпис „Техническо предложение“.
* Двата малки плика се поставят заедно в общ голям запечатан плик, надписан съгласно т.6.8. Попълнените Приложения №1 и №2 /от т.4.1./ се представят, както на хартиен, така и на електронен носител CD /DVD/ диск в Word/Excel формат по формулярите, образец на Възложителя.
* Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

**5. Начин и критерии за приемане на извършената работа. Качествени изисквания към услугата:**

* 1. Възложителя има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.
  2. ПИПСМР.
  3. Протоколи по Наредба No3.
  4. Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др.
  5. Протокол от ЕТИС на Възложителя*.*
  6. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи- сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това.
  7. Междинното отчитане и разплащане на извършените работи ще се извършва на база двустранно съставен и подписан протокол обр.19 от Възложител и Изпълнител и междинен приемо-предавателен протокол.
  8. Подготовка на екзекутиви.
  9. Снимков материал.
  10. Констативен акт за установяване годността на строежа за приемане.
  11. Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за СРР по договор.
  12. Изпълненият обем *СРР*, подлежащи на заплащане ще се отчита и заплаща въз основа на следните документи:
* Количествено-стойностна сметка (Протокол за установяване и заплащане на извършените видове СРР) с натрупване от началото на изпълнението, подписана от представители на Възложителя и Изпълнителя;
* Заверена от Възложителя, подробна количествена ведомост към всеки протокол за установяване и заплащане на извършените видове СРР, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно „Наредба №3/31.07.2003г. за съставяне на актове и протоколи по време на строителството” и изискванията на ПИПСМР, заверени от Възложителя; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените СРР, които не са определени в Приложение КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните СРР.
  1. Изпълнителят е длъжен да актува само изцяло извършени и годни за приемане СРР.
  2. Качеството на изпълнените СРР и замерването им се извършва съгласно изискванията на Правилата за изпълнение и приемане на СМР и изискванията в предоставените чертежи.
  3. Некачествено извършените работи извън нормативите на Правилата за изпълнение и приемане на СРР и изискванията в предоставените чертежи не се заплащат от Възложителя, поправят се за сметка на Изпълнителя или се разрушават за сметка на Изпълнителя, след съставяне на двустранен протокол за некачествено извършени работи.
  4. Количествата на изпълнените работи ще се доказват по време на тяхното изпълнение, двустранно между Изпълнителя и Възложителя.
  5. Остойностяването на изпълнените видове работи ще се извършва по приети твърди единични цени в **Приложение №1**, елементи на ценообразуване за дейности извън **Приложение №1** и доказани количества.

1. **Други условия**
   1. Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет“АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.
   2. Задължително е спазването на предписанията на отдели „БЗР“, „ВО“, „Екология“ и „Фирмена сигурност“ и от контролните органи.
   3. При изпълнението СРР на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
   4. Стриктно да се спазват действуващи нормативни документи по осигуряване на здраве и безопасност при работа.
   5. Задължително е изискването за наличие на постоянно техническо ръководство.
   6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).
   7. Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.
   8. Офертите да се представят до 15.30 часа на ………….2025 г. по един от следните начини:

* На ръка в **Деловодството** на „Асарел-Медет“ АД, запечатани в плик, адресирани до Изпълнителния Директор на „Асарел – Медет“ АД, 4500 гр. Панагюрище с надпис: „**Оферта за Рехабилитация на деривационен тунел „Калето“, подобект „Водна кула“**  и забележка: „**Да се отвори само в присъствието на определената за целта комисия !“**.
* По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.
  1. Офертите се отварят и разглеждат от избраната за целта комисия.
  2. Резултатите се оповестяват с приключване на работата на комисията, като подбора на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**7. За контакти**

1. Р-л отдел „Строителство“ – инж. Здравка Кърпаров, тел: 0357/60210 вътр. 491
2. Инвеститорски контрол – инж. Иван Смилянов, тел: 0357/60210 вътр. 253, e-mail: **ismilianov@asarel.com**

**8. Приложения:**

1. Приложение №1 – „Техническа спецификация за обекта“– Количествена сметка, извадка от работния проект.
2. Приложение №2 - Техническа спесификация на основните материали, които ще бъдат влагани на обекта.
3. Приложение №3 – Справка за ценообразуващи показатели.
4. Приложение №4 – Предлагана обща офертна цена и начин за разплащане.
5. Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.
6. Приложение № 6 – Общ срок за изпълнение.
7. Приложение №7 – Декларация за предложен гаранционен срок.
8. Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.
9. Приложение №9 – Декларация за спазване на условията за Управление на строителните отпадъци
10. Приложение №10 – Проекто-Договор за строителство.
11. Приложение №11 – Декларация за срок на валидност.
12. Приложения №12 – „Административни сведения”.
13. Приложение №13 – Образец на Декларация за Подизпълнители.
14. Приложение №14 – Декларация за оглед на площадката.
15. Приложение №15 – Образец на Декларация за конфиденциалност.
16. Приложение №16 – Проектна разработка за изпълнение на обекта на CD.
17. Приложение №17 – Декларация относно изискванията на „Асарел-Медет“АД за съответствие с режим на наложени международни ограничителни мерки и мерки върху търговията.